CELEX: 62020CN0393
Language: el
Date: 2020-08-18 00:00:00
Title: Υπόθεση C-393/20: Αίτηση προδικαστικής αποφάσεως την οποία υπέβαλε το Sąd Rejonowy dla Krakowa-Śródmieścia w Krakowie (Πολωνία) στις 18 Αυγούστου 2020 — T.B., D. sp. z. o. o. κατά G. I. A/S

7.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/24
            
         
      Αίτηση προδικαστικής αποφάσεως την οποία υπέβαλε το Sąd Rejonowy dla Krakowa-Śródmieścia w Krakowie (Πολωνία) στις 18 Αυγούστου 2020 — T.B., D. sp. z. o. o. κατά G. I. A/S
      (Υπόθεση C-393/20)
      (2020/C 423/35)
      Γλώσσα διαδικασίας: η πολωνική
      
         Αιτούν δικαστήριο
      
      Sąd Rejonowy dla Krakowa-Śródmieścia w Krakowie
      
         Διάδικοι στην υπόθεση της κύριας δίκης
      
      
         Ενάγοντες: T.B., D. sp. z. o. o.
      
         Εναγομένη: G. I. A/S
      
         Προδικαστικά ερωτήματα
      
      
                  1)
               
               
                  Έχει το άρθρο 13, παράγραφος 2, σε συνδυασμό με το άρθρο 11, παράγραφος 1, στοιχείο β', του κανονισμού (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1), την έννοια ότι είναι δυνατή η επίκλησή του από πρόσωπο το οποίο, ως αντάλλαγμα για τις υπηρεσίες που παρασχέθηκαν απευθείας στον ζημιωθέντα τροχαίου ατυχήματος σε σχέση με την προκληθείσα ζημία, απέκτησε αξίωση αποζημίωσης, αλλά δεν ασκεί επαγγελματική δραστηριότητα στον τομέα της διεκδίκησης απαιτήσεων αποζημίωσης κατά ασφαλιστών και το οποίο ενήγαγε, ενώπιον του δικαστηρίου του τόπου στον οποίο έχει την έδρα του, τον ασφαλιστή αστικής ευθύνης του υπαίτιου του ατυχήματος, ο οποίος έχει την έδρα του στο έδαφος άλλου κράτους μέλους;
               
            
                  2)
               
               
                  Έχει το άρθρο 7, σημείο 2 ή το άρθρο 12 του κανονισμού (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, την έννοια ότι είναι δυνατή η επίκλησή του από πρόσωπο το οποίο απέκτησε, βάσει σύμβασης εκχώρησης, απαίτηση από τον ζημιωθέντα τροχαίου ατυχήματος προκειμένου να ασκήσει αγωγή αποζημίωσης κατά του ασφαλιστή αστικής ευθύνης του υπαιτίου του ως άνω ατυχήματος, ο οποίος εδρεύει σε άλλο κράτος μέλος και όχι σε εκείνο όπου επήλθε το συμβάν, ενώπιον των δικαστηρίων του τελευταίου αυτού κράτους μέλους;
               
            
         (1)  ΕΕ 2012, L 351, σ. 1.